Iniciatíva pre uvedomenie si rizík očkovania, Veličná 134, 027 54

IČO: 42126835  
DIČ: 2022463267

Kontaktná adresa: Iva Vranská Rojková, Dlžín 93, 97226 Dlžín

Generálna prokuratúra Slovenskej republiky

Štúrova 2

812 85 Bratislava

v Dlžíne dňa 19.10.2020

**Vec: Trestné oznámenie**

Oznámenie o podozrení zo spáchania trestných činov v rámci projektu plošného testovania obyvateľov SR na ochorenie covid-19

Vážená Generálna prokuratúra,

posielame Vám podnet na preskúmanie, či plánovaním, prípravou a začatím realizácie, prípadne realizáciou plošného testovania obyvateľov na ochorenie covid-19 a nákupom tzv. antigénových testov, neboli spáchané trestné činy zneužitia právomoci verejného činiteľa a ďalšie trestné činy súvisiace s plytvaním financiami zo štátneho rozpočtu. Týchto trestných činov sa mohol dopustiť premiér Igor Matovič, prípadne ďalšie neznáme osoby.

K plytvaniu prostriedkami zo štátneho rozpočtu mohlo dôjsť tým, že sa zakúpili testy, ktoré sú podľa nám dostupných údajov absolútne nevhodné na daný účel - sú určené len na testovanie ľudí s príznakmi ochorenia, pričom **pre bezpríznakových ľudí vôbec neboli vedecky skúmané**, čiže **výsledky testovania ľudí bez symptómov choroby sú NEINTERPRETOVATEĽNÉ a teda nemajú žiadne využitie.**

Vychádzame o.i. z článku, v ktorom podrobnosti o nevhodnosti testov spolu s odbornými zdrojovými materiálmi publikoval Richard Kollár. Článok sa odvoláva na oficiálne zdroje výrobcu testov a spolu s ďalšími ním citovanými zdrojmi ho uvádzame ako dôkaz.[[1]](#footnote-1) [[2]](#footnote-2) [[3]](#footnote-3) [[4]](#footnote-4)

Z článku vyberáme:

*„Už príbalové letáky týchto testov upozorňujú, že tento test je vhodný len na testovanie pacientov s príznakmi ochorenia COVID-19. ...*

*Avšak viac ešte oveľa viac informácií dávajú validačné štúdie testov. Pri nich treba povedať, že sa robili len na skupinách symptomatických ľudí, t.j. neboli v nich zahrnutí vôbec ľudia, ktorí nemali príznaky ochorenia“*

*„Problémom je však najmä odhadovaných zhruba 25-tisíc falošne negatívnych,“* tvrdí Kollár – teda ľudí, ktorí sú v skutočnosti nakazení vírusom, ale dostali by falošnú istotu, že sú zdraví.

Matematik Richard Kollár tiež varuje, že:[[5]](#footnote-5)

"masové testovanie antigénovými testami dá desaťtisícom ľudí nesprávnu informáciu o ich pozitivite. Mohlo by byť podľa neho až 80-tisíc falošne pozitívnych a 25-tisíc skutočne pozitívnych. To by mohlo znamenať, že 105-tisíc ľudí by aj so svojimi rodinami muselo zostať v karanténe a museli by zrejme ísť ešte aj na PCR testovanie." ...

Ako ďalšie dôkazy predkladáme ďalšie články od odborníkov a vedeckých pracovníkov.

Ivan Vorčák, atestovaný internista a kardiológ, označil plošné testovanie za "Nezmysel a drahý prieskum trhu".[[6]](#footnote-6)

Človek vystupujúcu pod menom Slavomír Such píše o možných veľmi vážnych následkoch plošného testovania:[[7]](#footnote-7)

*"Pani prezidentka prejavila ochotu zvážiť nutnosť celoplošného testovania. Okrem toho, že ak sa neuskutoční, Matovič podá demisiu, čo by bolo ako dve muchy jednou ranou, som pridal na jej stránku aj nasledovné argumenty proti testovaniu, vyplývajúce z mojich skúseností lekára prvého kontaktu urgentneho prijmu:*

*Pani prezidentka, pracujem na urgentných príjmoch, v 3 nemocniciach, prijímam do nemocnice pacientov pozitivnych aj suspektných z covid. K masovému testovaniu mam niekoľko poznámok.*

*Vynechajme z testovania nasledovne skupiny ľudí:*

*1. Osoby nad 65 rokov alebo osoby definované ako vysoko rizikové s komorbiditami, ktoré sú bez príznakov covid. Hrozí vysoké riziko, že ak sa pri koncentrácii obyvateľov, aká sa udeje v malom priestore v krátkom čase počas testovania v uzavretej volebnej miestnosti stretnú s možnými asymptomatickými roznášačmi infekcie, tak sa nakazia, priebeh ich ochorenia bude ťažký, až fatálny.*

*2. Vynechajme symptomatických pacientov každého veku, aj do 65 rokov, ktorí by mali byť o testovaní cestou miestneho RUVZ.*

*3. Osoby ktoré majú pozitívnu epidemiologicku anamnezu na Covid, boli v kontakte s nakazenou osobou a sú teda v povinnej karanténe. Tieto osoby sú práve tí potenciálni roznášači infekcie, ak by porušili karanténu, čo by v prípade sankcií za neúčasť v povinnom testovaní asi museli urobiť.*

*4. Osoby, ktoré cielene už niekoľko mesiacov od začiatku epidémie dobrovoľne dodržiavajú všetky doporučované opatrenia, nemajú kontakt s nakazenou osobou za posledných 10 dni a podpíšu o tom čestné prehlásenie.*

*Musíme si uvedomiť, že samotná technika vyteru slizníc hrdla vyžaduje, aby testovaný 3 x zakašlal do svojho rúška. V prípade ak ide rúško certifikované, viacvrstvové, je pravdepodobné, že zachytí vírus pri kašli. Ale ak testovaný tri krát zakašle do podomácky ušiteho rúška z nedefinovanej textílie, je pravdepodobné, že veľké množstvo infekčného aerosolu sa rozptýli v uzavretej miestnosti, čo znamená významné riziko nakazenia nasledujúcich testovaných. Zvlášť, ak pôjdu podľa abecedy tých, ktorí prídu v druhej polovici dňa.*

*Ako lekár, ktorý podľa Hippokratovej prísahy musí dbať a konať vždy v prospech pacienta, nemôžem v žiadnom prípade ani so žiadnym nemedicinskym odôvodnenim súhlasiť s tak nastaveným plošným testovaním, ako nám prezentujú vládne špičky. Najväčšie riziko vidím v možnom nevynútenom nakazení sa Covidom veľkého množstva ľudí naraz, čo o dva týždne po prepuknuti symptómov ochorenia zrúti nemocničných systém, keďže je pravdepodobné, že najdisciplinovanejšia vrstva obyvateľov sú seniori, a tí sú zároveň aj najviac ohrození ťažkým priebehom ochorenia, sa dostavia určite.*

*Prínos z hľadiska zdravotného pre testovanych nebude žiaden, nakoľko máme veľmi dobre prepracovaný systém identifikácie a diagnostiky chorých a rizikových a trasovania a dohľadávania kontaktov pozitívnych alebo chorých osôb už teraz. Podľa môjho názoru, plošné testovanie znamená len overovanie matematických predikcií priebehu šírenia ochorenia populáciou, ktoré však nemá žiadny význam, pokiaľ nie je zároveň úplný lockdown a zároveň nie sú uzavreté hranice. Zvážte prosím tieto pripomienky a zastavte to šialenstvo, kým nedôjde k celnárodnej tragédii nezvládnuteľných rozmerov."*

Vladimír Leksa, imunológ pôsobiaci v Slovenskej akadémii vied, píše:[[8]](#footnote-8) "*Robiť takýto úkon, organizačne a finančne nesporne veľmi náročný, v situácii, keď sú mnohí slovenskí lekári na pokraji vyčerpania a nemocnice na pokraji kolapsu, by bolo veľmi zlým krokom*."

Český odborník Prof. RNDr. Jaroslav Flegr, CSc., označil toto testovanie za nezmyselné.[[9]](#footnote-9) Z rozhovoru vyberáme:

Podľa jeho slov "*takéto opatrenia nedávajú zmysel*." Upozornil takn a fakt, že až 2% z vykonaných testov môžu byť falošne pozitívne. "*Len jeden z desiatich, ktorý vám vyjde v tých testoch, že je nakazený, tak by bol v skutočnosti nakazený,*" dodal. ...

"*Oni zrejme celkom dosť tých ľudí podchytia, ktorí sú nakazení, ale zároveň nakazených označia určité percento nenakazených. Pretože tých nenakazených je viac ako nakazených tak nakoniec ten test označí desaťkrát alebo možno viackrát tých nenakazených, že sú nakazení, nech tých ktorí sú naozaj nakazení,*" uviedol. Flegr si myslí, že tento typ testovania nie je vhodný na celoplošné testovanie, ale len na menšie skupiny. ...

Podľa jeho názoru by pracovníci regionálneho úradu nevedeli dohladať toľko kontaktov a neizolovali by potencionálnych nakazených včas. "*Ak máte zbytočných 20 000 tisíc trasovačov, tak by bolo skvelé, keby ste nám ich vypožičali, pretože my ich nemáme*" dodal vedec. ...

Prof. Flegr naviac povedal: "*Ja si myslím, že takéto plošné testovanie si môže dovoliť hlúpa a strašne bohatá krajina ktorá nevie čo s tými prostriedkami, s tými peniazmi, a má strašne veľa tých ľudí, tých epidemiológov, ktorí sa nudia a nemajú do čoho pichnúť, tak áno, to by šlo. Alebo druhá možnosť ešte - značne skorumpovaná krajina. Pretože keby to bolo u nás - ono sa k niečomu takému tiež schyľuje - tak by som povedal, že je to nejaký obrovský tunel a že z toho skončí naozaj stomiliónová provízia vo vreckách niekoho, kto to presadí.*"

Na základe týchto a ďalších informácií máme podozrenie, že:

1, premiér Igor Matovič, prípadne iné osoby, narýchlo a bez náležitej odbornej a verejnej diskusie svojvoľne pripravil/-i a spustil/-i projekt testovania;

2, tento projekt má byť realizovaný absolútne nevhodným testovacím nástrojom;

3, kvôli tomu projekt už teraz priniesol obrovské finančné škody slovenskému hospodárstvu;

4, v prípade jeho realizácie môže dôjsť k vážnym zdravotným škodám kvôli vytvoreniu podmienok pre ľahšie šírenie infekcií, ako aj k spoločenským a ďalším hospodárskym a majetkovým škodám pre nesprávne stanovené výsledky testovania a ich nesprávnu interpretáciu, resp. prijatie nesprávnych opatrení s hodpodárskym a spoločenským dosahom;

5, premiér Igor Matovič, prípadne iné osoby, sa týmto dopustil/-i zneužitia právomoci verejného činiteľa podľa § 326 trestného zákona č. 300/2005 Z.z. v aktuálnom znení; prípadne porušenia povinností pri správe cudzieho majetku podľa § 237 - 238, spôsobiac škody veľkého rozsahu, a to vedome alebo z hrubej nedbanlivosti a možno v rámci organizovanej skupiny; prípadne korupcie podľa § 332-336; prípadne porušenia iných ustanovení trestného zákona.

Okrem spomínaných skutočností je podozrenie z porušeniu zákona aj pri výbere dodávateľa, pretože podľa medializovaných informácií, firma eurolab Lambda v oboch verejných obstarávaniach na testy údajne NESPLNILA podmienky účasti z dôvodu nedoplatkov voči Sociálnej poisťovni. Je aj podozrenie, že mohlo ísť o protekčné správanie pri prideľovaní zákazky, keďže majiteľ víťaznej firmy údajne vlastní aj školu, do ktorej chodia deti premiéra Matoviča.[[10]](#footnote-10)

Premiér Igor Matovič podľa televízie TA3:[[11]](#footnote-11)

"*Na to, aby sme boli úspešní, potrebujeme, aby prišlo čo najviac ľudí,*" povedal predseda vlády. V opačnom prípade sa budú musieť prijať opatrenia ako v Izraeli či Paríži. "*Lockdown je jedna možnosť a dvojnásobné pretestovanie obyvateľstva je druhá možnosť*," dodal.

Keďže tzv. lockdown by znamenal vážny zásah do základných občianskych a ľudských práv, o.i. obmedzenie podnikania s hospodárskymi škodami, v situácii keď mnoho firiem stojí na prahu krachu kvôli predošlým opatreniam Úradných činiteľov, sa môžu cítiť týmto vyhlásením zastrašení, preto žiadame preskúmať, či sa týmto premiér Igor Matovič nedopustil trestného činu nebezpečného vyhrážania podľa § 322 alebo zneužitia právomoci verejného činiteľa podľa § 326, prípadne iných ustanovení trestného zákona.

Z rovnakého hľadiska žiadame preskúmať ďalšie výroky premiéra Matoviča, keď podľa denníka Pravda:[[12]](#footnote-12)

"*Osobne si myslím, že by to malo byť dobrovoľné, ale ten kto sa nezúčastní, jednoducho nebude mať nejaké výhody, ktoré bude štát poskytovať v budúcom roku,*“ povedal Matovič v relácii Na telo v TV Markíza.

... Na otázku moderátora, či si to vie predstaviť Matovič, premiér povedal: „*Je úplne legitímne v takejto situácii, tým ľuďom – videli sme ich včera pred Úradom vlády, kde sa správali ako opice, pomaly – ak takíto ľudia si povedia, že na testovanie nepôjdu, nevidím najmenší dôvod, aby tí zodpovední ľudia, ktorí si uvedomujú, čo je COVID-19 a čo nám to môže spôsobiť na ekonomike, aby sa týmto ľuďom trebárs skladali na zdravotnú starostlivosť, alebo niečo podobné*“. ...

Tí, čo nepôjdu na testovanie, „*budú mať nejakú základnú starostlivosť, špecialitky si budú, napríklad, priplácať – ale hovorím to ako návrh,*" ...

Vážená Generálna prokuratúra, keďže môže dôjsť k ďalším škodám vo veľkom rozsahu, žiadame vás o rýchle konanie a prijatie predbežného opatrenia, ktoré by zamedzilo ďalším škodám a prípadnému skartovaniu sporných údajov týkajúcich sa verejného obstarávania.

Ďalej sa domnievame, že ani testovanie bezpríznakových osôb PCR testami nie je odôvodnené a máme podozrenie, že predstavuje plytvanie prostriedkami zo štátneho rozpočtu, resp. súkromnými prostriedkami v prospech subjektov dodávajúcich a vykonávajúcich testovanie. Veď už 4.7.2020 hovorkyňa WHO vyhlásila, že prenos ochorenia na CoViD-19 z bezpríznakovej osoby je mimoriadne zriedkavý. Aj u osôb s príznakmi sú výsledky PCR testov otázne, lebo princíp vyhodnocovania testov môže vyrobiť pozitívneho človeka takmer z každého, a pritom sa doteraz nevie, čo to vlastne znamená, pozitívne testovaný človek.

Nie je jasný cieľ testovania ako takého. Testovacie aktivity vyvolávajú dojem, že sme svedkami snahy míňať verejné prostriedky na testovanie, nechať isté subjekty zarábať na protiepidemických opatreniach (napr. rúška, dezinfekčné prostriedky a pomôcky) a testoch.

V prvom prípade by išlo o zneužívanie peňazí z rozpočtu a iných verejných zdrojov, v druhom prípade o konanie v rozpore so zákonom o štátnej službe pre výraznú odbornú nekompetentnosť. Nasvedčovali by tomu aj iné nezmyselné a škodlivé opatrenia vydané verejnými činiteľmi, napríklad nosenie rúšok, a to dokonca v exteriéri, a dokonca "u osôb s chronickými ochoreniami dýchacích ciest s dychovou nedostatočnosťou a osôb s kožnými ochoreniami tváre, u ktorých by nosenie rúška mohlo viesť k zhoršeniu stavu“ (citácia OLP/6848/2000).

Stanovisko WHO pritom uvádza, že *"neexistuje priamy dôkaz o efektívnosti použitia rúšok zdravými ľuďmi ako nástroja prevencie infekcie respiračnými vírusmi, vrátane COVID-19."* a neobsahuje odporúčania na nosenie rúšok v takej podobe a rozsahu, ako sa odporúča či vynucuje na Slovensku, ba v niektorých ohľadoch je proti nemu, napríklad u detí s dýchacími ťažkosťami a u detí v škôlke.[[13]](#footnote-13) [[14]](#footnote-14)Aj Európske centrum pre kontrolu ochorení uvádza: "*Je len málo dôkazov, že by nosenie rúšok (napr. chirurgických) mimo zdravotníckych zariadení počas chrípkovej sezóny alebo pandémie ponúkalo efektívnu ochranu alebo znižovalo prenos, a ECDC ich použitie neodporúča*".[[15]](#footnote-15)

Navyše prvá vlna potvrdila, že súčasný covidový vírus nie je smrteľne nebezpečný a zodpovedá stredne silnej chrípke. Eliminácia korónavírusu nie je možná, ide o nezmyselnú snahu. Oveľa ničivejší dopad na občanov a štát majú podľa nás drastické tzv. protiepidemické opatrenia, častokrát nezmyselné, kontraproduktívne a škodlivé, s dôsledkom stresu a psychických chorôb v obyvateľstve, ktoré znižujú imunitu, namiesto toho, aby sa prijímali opatrenia na podporu imunity.

Nekompetentnosť opatrení podľa nás vypovedá buď o nekompetentnosti zodpovedných predstaviteľov štátu[[16]](#footnote-16), alebo o zlom úmysle - o rozpútaní vojny proti vlastnému obyvateľstvu.

S pozdravom

Ing. Iva Vranská Rojková,

predsedníčka o.z. Iniciatíva pre uvedomenie si rizík očkovania

e-mail: [kontakt@rizikaockovania.sk](mailto:kontakt@rizikaockovania.sk)

1. Kollár R. Pán Matovič, vaše antigénové testy nie sú určené pre bezpríznakových obyvateľov! 18.10.2020 SVLS. https://svls.sk/pan-matovic-vase-antigenove-testy-nie-su-urcene-pre-bezpriznakovych-obyvatelov/ [↑](#footnote-ref-1)
2. FIND STANDARD Q COVID-19 Ag Test, External ReportVersion 1.0. 18.9.2020. https://www.finddx.org/wp-content/uploads/2020/09/SDQ-Ag-Public-Report\_20200918.pdf [↑](#footnote-ref-2)
3. Flora Marzia Liotti et al. Performance of a novel diagnostic assay for rapid SARS-CoV-2 antigen detection in nasopharynx samples. Clin Microbiol Infect. 2020 Sep 23. doi: 10.1016/j.cmi.2020.09.030. PMCID: PMC7510559. PMID: 32979567. https://www.ncbi.nlm.nih.gov/pmc/articles/PMC7510559 [↑](#footnote-ref-3)
4. Thomas Weitzel, Paulette Legarraga, Mirentxu Iruretagoyena, Gabriel Pizarro, Valeska Vollrath, Rafael Araos, José M. Munita, Lorena Porte. Head-to-head comparison of four antigen-based rapid detection tests for the diagnosis of SARS-CoV-2 in respiratory samples. BioRXiv 30.5.2020. doi: 10.1101/2020.05.27.119255. https://www.biorxiv.org/content/10.1101/2020.05.27.119255v1.full.pdf [↑](#footnote-ref-4)
5. Osvaldová L, Koník J. Plošné testovanie zorganizuje armáda, ešte nie je jasné, či bude povinné, na účasť vyzýva celá vláda. Denník N 18.10.2020. https://dennikn.sk/2094187/masove-testovanie-experti-spochybnili-matovic-aj-tak-hrozi-za-neucast-postihmi/ [↑](#footnote-ref-5)
6. Vorčák I. Celoplošné testovanie? Nezmysel. Drahý prieskum trhu. DennikN - blog 17.10.2020. https://dennikn.sk/blog/2093284/celoplosne-testovanie-nezmysel-drahy-prieskum-trhu/ [↑](#footnote-ref-6)
7. https://www.facebook.com/permalink.php?story\_fbid=3506858262762077&id=100003138125061 [↑](#footnote-ref-7)
8. Leksa V. Celoplošné testovanie a skutočné bezpečnostné riziko štátu. DennikN - blog 19.10.2020. https://dennikn.sk/2095016/celoplosne-testovanie-a-skutocne-bezpecnostne-riziko-statu/ [↑](#footnote-ref-8)
9. Popredný český vedec Jaroslav Flegr o celoplošnom testovaní: Keby ste boli Severná Kórea, zmysel by to dávalo. Novinky.sk, 17.10.2020. https://www.noviny.sk/koronavirus/562310-popredny-cesky-vedec-jaroslav-flegr-o-celoplosnom-testovani-keby-ste-boli-severna-korea-zmysel-by-to-davalo [↑](#footnote-ref-9)
10. Štát uzatvoril zmluvu na nákup testov s firmou, ktorá má značné nedoplatky v Sociálnej poisťovni. Je to inak, tvrdí Rudolf. Objavujú sa však aj ďalšie podozrivé informácie o pozadí firmy. 18. októbra 2020. https://www.hlavnespravy.sk/stat-uzatvoril-zmluvu-na-nakup-testov-s-firmou-ktora-ma-znacne-nedoplatky-v-socialnej-poistovni/2320878 [↑](#footnote-ref-10)
11. Matovič: Otestovať sa musí čo najviac ľudí, inak hrozí lockdown. TA3, 18.10.2020. https://www.ta3.com/clanok/1194902/matovic-otestovat-sa-musi-co-najviac-ludi-inak-hrozi-lockdown.html [↑](#footnote-ref-11)
12. Matovič: Kto nepôjde na test, mal by dostať len základnú zdravotnú starostlivosť. Pravda.sk 18.10.2020. https://spravy.pravda.sk/domace/clanok/566052-matovic-kto-nepojde-na-test-mal-by-dostat-len-zakladnu-zdravotnu-starostlivost/ [↑](#footnote-ref-12)
13. WHO. Advice on the use of masks in the context of COVID-19. Interim guidance. 5 June 2020. https://apps.who.int/iris/rest/bitstreams/1279750/retrieve [↑](#footnote-ref-13)
14. WHO. Advice on the use of masks for children in the community in the context of COVID-19. Annex to the Advice on the use of masks in the context of COVID-19. 21 August 2020. https://apps.who.int/iris/rest/bitstreams/1296520/retrieve [↑](#footnote-ref-14)
15. ECDC. Personal protective measures (non-pharmaceutical) for reducing the risk of acquiring or transmitting human influenza. https://www.ecdc.europa.eu/en/seasonal-influenza/prevention-and-control/personal-protective-measures [↑](#footnote-ref-15)
16. Tlačová beseda 17.10. TA3 https://www.ta3.com/clanok/1194837/tb-premiera-i-matovica-o-celoplosnom-pretestovani-slovenska.html od 21:15: "Ja sám som prišiel s tou ideou" ..."aj v svetových vedeckých časopisoch sa bude o nás písať" [↑](#footnote-ref-16)